Справа ў тым, што менавіта праз Ляды, у суправаджэнні атрада асабістай гвардыі, Напалеон I ганебна ўцякаў ад расейскай арміі. Збочыўшы з гасцінца ў лес і пад вечар падышоўшы да ракі Мярэя, французскі палкаводзец сутыкнуўся з праблемай. Спуск да ракі ў той час быў стромкім і высокім, а зямля пакрыта галалёдзіцай, так што нават на роўным месцы коні і людзі коўзаліся і падалі. Світа Напалеона разгубілася і не ведала, як спусціцца да ракі. Тады імператар, па сведчанні аднаго з яго афіцэраў, падагнуў полы шынеля, сеў на іх і зехаў уніз. Услед за ім кулём пакацілася ўсё войска.